Oficialusis leidinys L 067 , 05/03/2004 p. 0027 - 0030



Komisijos sprendimas 2004 m. kovo 1 d. iš dalies keičiantis Tarybos direktyvą 82/894/EEB dėl pranešimo apie gyvūnų ligas Bendrijoje (pranešta dokumentu Nr. C(2004) 578) (tekstas svarbus EEE) (2004/216/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1982 m. gruodžio 21 d. Tarybos direktyvą 82/894/EEB dėl pranešimo apie gyvūnų ligas Bendrijoje [1], ypač į jos 5 straipsnio 2 dalies pirmąją įtrauką, kadangi: (1) remiantis 1990 m. birželio 26 d. Tarybos direktyva 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [2], afrikinė arklių liga, vezikulinis stomatitas, įnosės, kergimo liga, visų rūšių arklių encefalomielitas, arklių infekcinė anemija, pasiutligė ir juodligė apibrėžiamos kaip ligos, apie kurias būtina pranešti. (2) Tarybos direktyvos 82/894/EEB I priede išvardytos ligos, apie kurių plitimą būtina pranešti Komisijai ir kitoms valstybėms narėms, o iš ligų, kuriomis gali sirgti arkliai, nurodyta tik afrikinė arklių liga ir vezikulinis stomatitas. (3) afrikinė arklių liga, vezikulinis stomatitas, įnosės, kergimo liga, arklių infekcinė anemija ir visų rūšių arklių encefalomielitas yra arklių ligos, įtrauktos į Pasaulio gyvūnų sveikatos organizacijos (OIE) sąrašą. (4) OIE valstybės narės yra įsipareigojusios pranešti apie patvirtintą pirmąjį arba pasikartojusį išvardytų ligų atvejį, jei šalis ar šalies rajonas anksčiau buvo laikomas neapimtu šios konkrečios ligos, arba jei ta liga gali turėti zoonotinį poveikį, o ligos eiga – poveikį tarptautinei prekybai. (5) šiuo metu afrikinė arklių liga, vezikulinis stomatitas, įnosės, kergimo liga ir didesnė dalis virusinio arklių encefalomielito rūšių nėra Bendrijai būdingos ligos. Apie arklių infekcinės anemijos ir kai kurių rūšių arklių encefalomielito atvejus retkarčiais pranešama iš kai kurių Bendrijos dalių. (6) aviliuose gyvenantis vabaliukas ir Tropilaelaps erkė yra egzotiški parazitai, kenkiantys naminėms bitėms, bet pastaruoju metu Bendrijoje nepasitaikė jų sukeltų ligų. Tačiau juos įvežus, poveikis bičių sveikatos būklei ir bitininkystės pramonei būtų niokojantis, todėl šios ligos buvo įtrauktos į Bendrijos ligų, apie kurias būtina pranešti, sąrašą. (7) skubus pranešimas ir informavimas apie minėtų ligų atsiradimą Bendrijoje yra ypatingai svarbus siekiant kontroliuoti staiga pasirodančią ligą, arklinių šeimos gyvūnų ir bičių judėjimui bei prekybai jais, atsižvelgiant į galimą zoonotinį šių ligų poveikį. (8) dėl Bendrijos plėtros ir padidėjus įvairiam aplinkos poveikiui kai kurių minėtų ligų nešiotojams, su šiomis ligomis susijusi Bendrijos padėtis gali keistis. (9) todėl Tarybos direktyvos 82/894/EEB I priedą reikėtų papildyti įnosėmis, kergimo liga, visų rūšių arklių encefalomielitu, aviliuose gyvenančiu vabaliuku ir Tropilaelaps erke, o II priedą pakeisti atsižvelgiant į bičių laikymo būdus. (10) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 82/894/EEB I ir II priedai pakeičiami šio sprendimo priedu. 2 straipsnis Šis sprendimas taikomas nuo 2004 m. kovo 25 d. 3 straipsnis Šis sprendimas skirtas valstybėms narėms. Priimta Briuselyje, 2004 m. kovo 1 d. Komisijos vardu David Byrne Komisijos narys [1] OL L 378, 1982 12 31, p. 58. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36). [2] OL L 224, 1990 8 18, p. 42. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). -------------------------------------------------- PRIEDAS " I PRIEDAS Ligos, apie kurias būtina pranešti Afrikinė arklių liga Afrikinis kiaulių maras Paukščių gripas (buvo paukščių maras) Mėlynojo liežuvio liga Galvijų spongiforminė encefalopatija Klasikinis kiaulių maras Kontaginė galvijų pleuropneumonija Kergimo liga Arklių encefalomielitas (visų rūšių, įskaitant Venesuelos arklių encefalomielitą) Arklių infekcinė anemija Snukio ir nagų liga Įnosės Infekcinė hematopoetinė nekrozė Infekcinė lašišų anemija Žvynelinė Niukaslio liga Smulkių atrajotojų maras Kiaulių enterovirusinis encefalomielitas (buvo Tešeno liga) Rifto slėnio karštinė Galvijų maras Avių ir ožkų raupai Aviliuose gyvenantis vabaliukas (Aethina tumida) Kiaulių vezikulinė liga Tropilaelaps erkė Vezikulinis stomatitas Virusinė hemoraginė septicemija II PRIEDAS Informacija, kurią pagal 3 ir 4 straipsnių reikalavimus būtina pateikti pranešime apie I priede nurodytų ligų pirminius ir antrinius protrūkius 1. Išsiuntimo data. 2. Išsiuntimo laikas. 3. Kilmės šalis. 4. Ligos pavadinimas ir viruso tipas, jei reikia. 5. Protrūkio eilės numeris. 6. Protrūkio tipas. 7. Su šiuo protrūkiu susijusio protrūkio numeris. 8. Regionas ir geografinė vietovė, kurioje įsikūręs ūkis. 9. Kitas regionas, kuriam taikomi apribojimai. 10. Įtarimo data. 11. Pirmojo už 12. Sikrėtimo įvertinimo diena. 13. Ligos pradžia. 14. Taikytos kontrolės priemonės. 15. Patalpose esančių ligai neatsparių gyvūnų skaičius: a) galvijų, b) kiaulių, c) avių, d) ožkų, e) paukščių, f) arklinių šeimos gyvūnų, g) žuvų, h) laukinių rūšių, i) susirgus bitėms, turi būti nurodytas neatsparių avilių skaičius. 16. Sergančių patalpose gyvūnų skaičius: a) galvijų, b) kiaulių, c) avių, d) ožkų, e) paukščių, f) arklinių šeimos gyvūnų, g) žuvų, h) laukinių rūšių, i) susirgus bitėms, turi būti nurodytas ligos paveiktų avilių skaičius. 17. Patalpose kritusių gyvūnų skaičius: a) galvijų, b) kiaulių, c) avių, d) ožkų, e) paukščių, f) arklinių šeimos gyvūnų, g) žuvų, h) laukinių rūšių. 18. Paskerstų gyvūnų skaičius: a) galvijų, b) kiaulių, c) avių, d) ožkų, e) paukščių, f) arklinių šeimos gyvūnų, g) žuvų, h) laukinių rūšių. 19. Sunaikintos skerdenos skaičius: a) galvijų, b) kiaulių, c) avių, d) ožkų, e) paukščių, f) arklinių šeimos gyvūnų, g) žuvų, h) laukinių rūšių, i) susirgus bitėms, turi būti nurodytas sunaikintų avilių skaičius. 20. (Numatyta) žudymo užbaigimo data. 21. (Numatyta) sunaikinimo užbaigimo data. Papildoma informacija kiaulių karštinės atveju: 1. Atstumas iki artimiausio kiaulių ūkio. 2. Užkrėstose patalpose laikomų kiaulių skaičius ir tipas (veislinės, penimos ir paršeliai [1]). 3. Užkrėstose patalpose laikomų sergančių kiaulių skaičius ir tipas (veislinės, penimos ir paršeliai [2]). 4. Diagnozės nustatymo metodas. 5. Jei liga patvirtinta ne patalpose, tai kur: skerdykloje ar transporto priemonėje. 6. Laukinių kiaulių pirminių atvejų [3] patvirtinimas. Žuvų ligų atveju: Apie užsikrėtimus infekcine hematopoetine nekroze, infekcine lašišų anemija ir virusine hemoragine septicemija patvirtintuose arba laisvuose ūkiuose ar zonose turi būti pranešta kaip apie pirminius protrūkius. Laisvai pasirinktos formos tekste nurodomas patvirtinto ūkio ar zonos pavadinimas ir aprašas. " [1] Maždaug iki 3 mėn. Amžiaus gyvūnai. [2] Maždaug iki 3 mėn. Amžiaus gyvūnai. [3] Pirminis atvejis laukinėms kiaulėms – tai laisvuose plotuose, t. y. plotuose, kuriuose netaikomi apribojimai dėl klasikinio kiaulių maro, pasitaikantys laukinių kiaulių ligos atvejai.“ --------------------------------------------------